smcproject/ml-wiki-sentences huggingface dataset:
അതുപോലെ, ലോവർ പാലിയോലിത്തിക്ക് മനുഷ്യർ ഏകഭാര്യത്വമുള്ളവരോ ബഹുഭാര്യത്വമുള്ളവരോ ആയിരുന്നോ എന്ന കാര്യത്തിൽ ശാസ്ത്രജ്ഞർക്ക് അഭിപ്രായവ്യത്യാസങ്ങളുണ്ട്.
പ്രത്യേകിച്ചും പാലിയോലിത്തിക്കിനു മുമ്പുള്ള ഓസ്‌ട്രാലോപിത്തിക്കസ് സമൂഹങ്ങളിൽ ഏകഭാര്യത്വജീവിതശൈലികളോടുള്ള അനുരൂപമായി ബൈപെഡലിസം ഉടലെടുത്തതായി മോഡലുകൾ സൂചിപ്പിക്കുന്നു.
എന്നാലും ആധുനിക മനുഷ്യരേക്കാൾ ഹോമോ ഇറക്റ്റസ് പോലുള്ള ലോവർ പാലിയോലിത്തിക് മനുഷ്യരിൽ ആൺ-പെൺ രൂപവ്യത്യാസം കൂടുതൽ പ്രകടമാണെന്ന് മറ്റ് ഗവേഷകർ അഭിപ്രായപ്പെടുന്നു, ഇത് ലോവർ പാലിയോലിത്തിക്കിലെ മനുഷ്യർക്ക് വലിയതോതിൽ ബഹുഭാര്യത്വജീവിതമായിരുന്നുവെന്ന് സൂചിപ്പിക്കുന്നു.
കാരണം ആൺ-പെൺ രൂപവ്യത്യാസം ഏറ്റവും കൂടുതൽ പ്രകടമാകുന്നത് ബഹുഭാര്യത്വമുള്ള ജീവിവർഗ്ഗങ്ങളിലാണ്.
പുരാതന ശിലായുഗം മുതൽ ആദ്യകാല നിയോലിത്തിക്ക് കർഷകർ വരെയുള്ള മനുഷ്യ സമൂഹങ്ങൾ സംഘടിത ഭരണകൂടങ്ങൾ ഇല്ലാതെ ജീവിച്ചു.
ഭൂരിഭാഗം ലോവർ പാലിയോലിത്തിക്ക് കാലഘട്ടത്തിലും, മനുഷ്യസമൂഹങ്ങൾ അവരുടെ മധ്യ, അപ്പർ പാലിയോലിത്തിക്ക് പിൻഗാമികളേക്കാൾ കൂടുതൽ ശ്രേണീകൃതമായിരുന്ന വ്യവസ്ഥയിലാണ് ജീവിച്ചുപോന്നത്.
എങ്കിലും ലോവർ പാലിയോലിത്തിക്ക് അവസാനിച്ചപ്പോൾ ഹോമോ ഇറക്റ്റസ് സമൂഹം ചെറിയ തോതിലുള്ള സംഘങ്ങളായി ജീവിക്കാൻ തുടങ്ങി.
മധ്യ പാലിയോലിത്തിക്ക് സമൂഹങ്ങൾ, ലോവർ പാലിയോലിത്തിക്ക്, ആദ്യകാല നവീന ശിലായുഗങ്ങളിൽ നിന്ന് വ്യത്യസ്തമായി, 20-30 അല്ലെങ്കിൽ 25-100 അംഗങ്ങൾ വരെയുള്ള സംഘങ്ങളായാണ് ജീവിച്ചിരുന്നത്.
സാധാരണയായി നാടോടിസമൂഹങ്ങളായാണ് അവർ സഞ്ചരിച്ചിരുന്നത്.
ആർ സോമനാഥ് കഥ എഴുതി ശ്രീകുമാരൻ തമ്പി തിരക്കഥയും സംഭാഷണവുമെഴുതി ജെ. ശശികുമാർ സംവിധാനം ചെയ്ത് 1975 ൽ പുറത്തിറങ്ങിയ മലയാള ചലച്ചിത്രമാണ് പ്രവാഹം .
ആർ സോമനാഥ് നിർമ്മിച്ച ഈ ചിത്രത്തിൽ പ്രേം നസീർ , വിധുബാല , അടൂർ ഭാസി , പ്രേമ എന്നിവരാണ് പ്രധാന വേഷങ്ങളിലെത്തുന്നത്.
ശ്രീകുമാരൻ തമ്പി ഗാനങ്ങളെഴുതി എം.കെ. അർജ്ജുനൻ സംഗീതസംവിധാനം നിർവ്വഹിച്ചിട്ടുണ്ട്.
തമിഴ് ചലച്ചിത്രം തായില്ല പിള്ളയുടെ റീമേക്കാണ് ഈ ചലച്ചിത്രം.
താരം വേഷം 1 പ്രേംനസീർ 2 വിധുബാല 3 വിൻസന്റ് 4 അടൂർ ഭാസി 5 ശങ്കരാടി 6 ടി.എസ്. മുത്തയ്യ 7 ശ്രീലത നമ്പൂതിരി 8 റീന 9 പ്രേമ 10 ജയൻ 11 ബഹദൂർ 12 ജോസ് പ്രകാശ് 13 തൃശൂർ രാജൻ 14 കവിയൂർ പൊന്നമ്മ 15 മീന 16 ബേബി സുമതി 17 മാസ്റ്റർ രഘു പാട്ടരങ്ങ്
പാട്ട് പാട്ടുകാർ രാഗം 1 ചന്ദനം വളരും കെ ജെ യേശുദാസ് 2 ഇപ്പോഴുമെനിക്കൊരു മയക്കം എൽ.ആർ. ഈശ്വരി 3 ലൈഫ്‌ ഇസ്‌ വണ്ടർഫുൾ പി. ജയചന്ദ്രൻ 4 മാവിന്റെ കൊമ്പിലിരുന്നൊരു കെ ജെ യേശുദാസ് വാണി ജയറാം 5 സ്നേഹഗായികേ കെ ജെ യേശുദാസ് നടഭൈരവി 6 സ്നേഹത്തിൻ പൊൻവിളക്കേ കെ ജെ യേശുദാസ്
അവലംബം പുറത്തേക്കുള്ള കണ്ണികൾ പ്രവാഹം (1975) ഇന്റർനെറ്റ് മൂവി ഡാറ്റാബേസിൽ യൂറ്റ്യൂബിൽ കാണുക
കലോകോർട്ടസ് എലിഗൻസ് ഇംഗ്ലീഷ് വിലാസം https://ml.wikipedia.org/wiki/Calochortus_elegans
ലില്ലി കുടുംബത്തിലെ പൂച്ചെടികളുടെ ഒരു ഇനമാണ് കലോകോർട്ടസ് എലിഗൻസ്.
എലിഗന്റ് മരിപ്പോസ ലില്ലി, ക്യാറ്റ്സ് ഈയർ, എലിഗന്റ് ക്യാറ്റ്സ് ഈയർ, സ്റ്റാർ തുലിപ് എന്നീ പേരുകളിലും ഇത്  അ റിയപ്പെടുന്നു.
പടിഞ്ഞാറൻ അമേരിക്കയിൽ വടക്കൻ കാലിഫോർണിയ മുതൽ മൊണ്ടാന വരെ ഈ സ്പീഷീസ് കാണപ്പെടുന്നു.
ഇനങ്ങൾ Calochortus elegans var.
amoenus (Greene) auct.
Calochortus elegans var.
amoenus hort.
elegans Pursh - Idaho , Oregon , Washington Calochortus elegans var.
lobbii Baker Calochortus elegans var.
major Hook.
nanus Alph.
Wood - Oregon , northern California Calochortus elegans var.
oreophilus Ownbey Calochortus elegans var.
selwayensis (H.St.John) Ownbey - Idaho , Montana Calochortus elegans var.
subclavatus Baker അവലംബം Calochortus elegans Hook.f. Bot.
98: t. 5976.
1872 Calochortus elegans Baker J. Linn.
, Bot.
14: 305.
1874 [1875 publ. 1874] Calochortus elegans Pursh Fl.
Sept. (Pursh) 1: 240.
1813 [Dec 1813] Calochortus elegans Pursh Fl.
1813 [dt. 1814; issued Dec 1813] പുറം കണ്ണികൾ Media related to Calochortus elegans at Wikimedia Commons Calflora Database: Calochortus elegans (Elegant mariposa lily,  Northwestern mariposa lily) USDA Plants Profile for Calochortus elegans (elegant mariposa lily) Jepson Manual eFlora (TJM2) treatment of Calochortus elegans UC Photos gallery of Calochortus elegans Calochortus elegans at eppo.int ( EPPO code CCUEL) Calochortus elegans at global names Archived 2016-12-03 at the Wayback Machine
രാജവാഴ്ച ഇംഗ്ലീഷ് വിലാസം https://ml.wikipedia.org/wiki/Monarchy Part of the Politics series on Monarchism Varieties Absolute · Constitutional · Diarchy Elective · Non-Sovereign · Regency Central concepts Monarch Monarchy Divine right of kings Mandate of Heaven History Magna Carta Foundation of the Ottoman Empire Glorious Revolution French Revolution First Spanish Civil War First French Empire Second French Empire Fall of Qing Dynasty Russian Revolution of 1917 Siamese Revolution of 1932 Second Spanish Civil War Birth of the Italian Republic Iranian Revolution Modern Cambodia Nepalese Civil War Related topics Aristocracy Autocracy Thomas Hobbes Oligarchy Right-wing politics Royalist Toryism Politics portal ക സ തി
ഒരു പരമ്പരാഗത-രാജവംശീയ-സ്വയംപര്യാപ്ത വർഗത്തിൽ അധിഷ്ഠിതമായ ഭരണക്രമമാണ് രാജവാഴ്ച (Monarchy).
ഇതിൽ രാജാവ്( പുരുഷൻ) അഥവാ രാജ്ഞി (സ്ത്രീ) എന്ന ഒരൊറ്റയാളിലാണ് മുഴുവൻ അധികാരങ്ങൾ നിക്ഷിപ്തമായിരിക്കുന്നത്.
വംശാവലിയല്ലാതെ മറ്റൊരു അനുശാനത്തോടും അതിനുത്തരവാദിത്വമില്ല. 'ഞാൻ തന്നെ രാഷ്ട്രം' എന്ന ലൂയി xiv-ാമന്റെ പ്രഖ്യാപനത്തിന്റെ താത്പര്യം ഇതാണ്.
ഇപ്പോൾ ലോകത്തിൽ 44 രാജ്യങ്ങളിൽ രാജവാഴ്ച നിലവിലുണ്ട്, അതിൽ 16 എണ്ണം രണ്ടാം എലിസബത്ത് രാജ്ഞിയെ ഭരണാധികാരിയായി അംഗീകരിക്കുന്ന കോമൺവെൽത്ത് രാജ്യങ്ങൾ , ചരിത്രപരമായി പരമാധികാര രാജവാഴ്ച നിലവിലുള്ള ബ്രൂണെ , ഒമാൻ , ഖത്തർ , സൗദി അറേബ്യ , സ്വിറ്റ്‌സർലാന്റ് , വത്തിക്കാൻ നഗരം എന്നിവ ഉൾപ്പെടുന്നു.
Absolute monarchy Semi-constitutional monarchy Constitutional monarchy Commonwealth realms (consitutional monarchies in personal union ) Subnational monarchies (traditional)
ഇരുളൻ വേലിനീലി ഇംഗ്ലീഷ് വിലാസം https://ml.wikipedia.org/wiki/Whitedisc_Hedge_Blue
ലോകത്ത് തെക്കേ ഇന്ത്യയിൽ മാത്രം കാണപ്പെടുന്ന ഒരിനം ചിത്ര ശലഭമാണ് ഇരുളൻ വേലിനീലി (White Disc Hedge Blue).
അതിനാൽ ഇവയെ തെക്കേ ഇന്ത്യയിലെ തനത് ചിത്രശലഭമായി കണക്കാക്കുന്നു.
Celatoxia albidisca എന്നതാണ് ഇതിന്റെ ശാസ്ത്രനാമം.
കേരളവും കർണാടകവും തമിഴ്നാടും ഉൾപ്പെടുന്ന പശ്ചിമഘട്ട മേഖലകൾ ആണ് ഇവയുടെ ആവാസ കേന്ദ്രങ്ങൾ.
മലങ്കാടുകളിലും കാടുകളുടെ സമീപങ്ങളിലും തുറസായ സ്ഥലങ്ങളിലും ഇവയെ കാണാറുണ്ട്.
കൂട്ടമായാണ് ഇവ മിക്കപ്പോഴും കാണുന്നത്.
കാട്ടരുവിയുടെ തീരങ്ങളിൽ കൂട്ടത്തോടെയിരുന്ന് വെയിൽ കായാറുണ്ട്.
കുറച്ച് നേരത്തെ പറക്കലിനു ശേഷം വിശ്രമിക്കാറുണ്ടെങ്കിലും ദീർഘനേരം പറക്കാനും ഇവയ്ക്ക് മടിയില്ല.
ആൺശലഭത്തിന്റെ ചിറക് പുറത്തിന് നീലനിറമാണ്.
മുൻചിറകിന്റേയും പിൻ ചിറകിന്റേയും ഏകദേശം മദ്ധ്യഭാഗത്തായി  ഒരു വെളുത്ത പാട് കാണാം.
ചിറകിന്റെ അരികുകളിൽ കറുത്ത കരയുണ്ട്.
ചിറകിന്റെ അടിവശത്തിന് ഇളം നീലകലർന്ന വെള്ള നിറമാണ്.
വെളുപ്പിൽ ഇരുണ്ട നിറത്തിലുള്ള ചെറിയ പുള്ളികളും വരകളും കാണാം.
പെൺ ശലഭത്തിന്റെ ചിറകുപുറത്തിന് മങ്ങിയ മങ്ങിയ നിറമാണ്.
പെൺശലഭങ്ങൾക്ക് ആൺശലഭങ്ങളെ അപേക്ഷിച്ച് ചിറകുപുറത്തെ വെളുത്ത പാടിന് വലിപ്പം കൂടൂതലായിരിക്കും.
മാത്രമല്ല അവയുടെ ചിറകിന്റെ അരികത്തെ കറുത്ത കരയുടെ വീതിയും കൂടൂതലായിരിക്കും.
അവലംബം പുറം കണ്ണികൾ വിക്കിസ്പീഷിസിൽ Celatoxia albidisca എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
മാതൃഭൂമി ആഴ്ചപ്പതിപ്പ് 2012 നവംബർ 18
ഹാർവി ജെ. ആൾട്ടർ ഇംഗ്ലീഷ് വിലാസം https://ml.wikipedia.org/wiki/Harvey_J.
_Alter
അമേരിക്കക്കാരനായ ഒരു വൈദ്യശാസ്ത്രഗവേഷകനും വൈറോളജിസ്റ്റും, ഭിഷഗ്വരനും, നൊബേൽ സമ്മാന ജേതാവുമാണ് ഹാർവി ജെയിംസ് ആൾട്ടർ (Harvey J. Alter) (ജനനം: സെപ്റ്റംബർ 12, 1935), ഹെപ്പറ്റൈറ്റിസ് സി വൈറസ് കണ്ടെത്തുന്നതിലേക്ക് നയിച്ച പ്രവർത്തനങ്ങളിൽ ഏറെ പ്രശസ്തനാണ് അദ്ദേഹം.
മേരിലാന്റിലെ, ബെതെസ്ഡയിലുള്ള വാരൻ ഗ്രാന്റ് മഗ്നൂസൺ ക്ലിനിക്കൽ സെന്ററിലെ നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിലെ (NIH) പകർച്ചരോഗവിഭാഗത്തിന്റെയും ട്രാൻസ്ഫ്യൂഷൻ മെഡിക്കൽ വിഭാഗത്തിലെ ഗവേഷണവിഭാഗത്തിന്റെ അസോസിയേറ്റ് ഡിറക്ടറുമാണ് അദ്ദേഹം.
1970 കളുടെ മധ്യത്തിൽ അദ്ദേഹവും കൂടെയുള്ള ഗവേഷകരും ട്രാസ്ഫ്യൂഷനുശേഷമുള്ള ഹെപറ്റാറ്റിസ് ബാധ, ഹെപറ്ററ്റിസ് ഏ അല്ലെങ്കിൽ ഹെപറ്ററ്റിസ് ബി വൈറസുകൾ മൂലമല്ലെന്നു കാണിക്കുകയുണ്ടായി.
പിന്നീട് ഇത് 1988 -ൽ ഹെപ്പറ്റൈറ്റിസ്-സി വൈറസിന്റെ കണ്ടുപിടുത്തത്തിലേക്ക് നയിച്ചു.
ഇക്കാര്യത്തിന് 2020 -ലെ വൈദ്യശാസ്ത്ര നൊബേൽ പുരസ്കാരം അദ്ദേഹം മൈക്കൾ ഹൗട്ടനും ചാൾസ് എം. റൈസുമായി പങ്കുവച്ചു.
അവലംബം പുറത്തേക്കുള്ള കണ്ണികൾ 2000 Awards Presentation of Clinical Award by Leon Rosenberg The Lasker Foundation Award Winners, Clinical Medical Research
അടൂർ താലൂക്ക് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ജൂൺ മുതൽ തുടരുന്നു.
പത്തനംതിട്ട ജില്ലയിലെ ഒരു താലൂക്കാണ്‌ അടൂർ .
മല്ലപ്പള്ളി , റാന്നി , കോഴഞ്ചേരി , കോന്നി ,എന്നിവയാണ് അയൽ താലൂക്കുകൾ.
മലയാളത്തിലെ അറബി പദങ്ങൾ ഇംഗ്ലീഷ് വിലാസം https://ml.wikipedia.org/wiki/List_of_Arabic_words_in_Malayalam
ajmal ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
മലയാളത്തിനു പദങ്ങൾ നൽകിയിട്ടുള്ള ഭാഷകൾ നിരവധിയാണ്.
ഇന്ത്യൻ ഭാഷകളായ തമിഴ് , സംസ്കൃതം , എന്നിവ ഈ പട്ടികയിൽ  മുൻപന്തിയിൽ നിൽക്കുന്നു.
ഉർദു , ഹിന്ദി തെലുങ്ക് കന്നഡ , കൊങ്കിണി , തുടങ്ങിയ ധാരാളം ഭാരതീയ ഭാഷകളും, അറബി , പേർഷ്യൻ , തുർക്കി , സുറിയാനി , ഹീബ്രു എന്നീ പൗരസ്ത്യ ഭാഷകളും,കൊളോണിയൽ കാലഘട്ടം മുതൽ തുടങ്ങിയ പോർച്ചുഗീസ് , ഡച്ച് , ഇംഗ്ലീഷ് , ഫ്രഞ്ച് , സമ്പർക്കവും എല്ലാം മലയാളത്തിനു ൽകിയത് ബൃഹത്തായ പദസമ്പത്താണ്.
വീടുകളിലെ കക്കൂസും ജനലും മേശയും പാശ്ചാത്യരുടെ സംഭാവനയാണെങ്കിൽ കോടതികളിലെ വക്കാലത്തും, ഹാജറും, മഹസറും , പരാതിയും അതുപോലെ വരാന്തയും മൈതാനും ഉൾപ്പെടെ നിത്യേനെ ഉപയോഗിക്കുന്ന വാക്കുകളും മുഗൾ കാലഘട്ട പൗരസ്ത്യ ഭാഷ സ്വാധീനത്താൽ ഭരണ/നിയമ  പദാവലിയിൽ ഇടം പിടിച്ചവയാണ്.
അറബി സ്വാധീനം
അറബികളുടെ കച്ചവട സമ്പർക്കവും, ഇസ്‌ലാം മതത്തിന്റെ ആവിർഭാവവും കേരള ചരിത്രത്തിലെ അതിപ്രധാനമായ നാഴികക്കല്ലുകളാണ്.
മതപരവും സാംസ്കാരികവുമായ മാറ്റത്തോടൊപ്പം ഭാഷപരമായ വലിയ സ്വാധീനമാണ് അറബി ഭാഷ വരുത്തിയത്.
അറബി മലയാളം എന്ന ഒരു ലിപി തന്നെ ഈ അറബി ബന്ധത്തിൽ നിന്നുൽഭവിച്ചു എന്നത് ഈ ബന്ധത്തിന്റെ ഏറ്റവും പ്രകടമായ ഉദാഹരണം മാത്രം.
സ്വാതന്ത്രം
മലയാള പദം അറബി മൂലപദം അറബി ലിപി അർത്ഥം ഇല്ല ലാ ൽ ഇല്ല റദ്ദ് റദ്ദ് നിരോധം അത് ഹാദ هذا അത് മുതലാളി മുത്‌ലാൻ مطلع തുടങ്ങുന്നയാൾ, നാട് നാഡ് ند ചെറിയ സ്ഥലം, ഗ്രാമം കലാശം ഖലാസ് ഖ കഴിഞ്ഞു.
അവസാനിച്ചു ഖലാസി ഖലാസി ക് മിനുക്കു പണിക്കാർ, ചക്കര സുക്കർ സ് പഞ്ചസാര താഴത്ത് താഹത്ത് ൽ താഴെ പൊക്കം ഫോക്ക് ൽ പൊക്കത്തിൽ, ഉയരെ വാടി വാദി ൽ തോട്ടം, മലവാരം മൈതാനം മയ്ദാൻ ൽ മൈതാനം, ചത്വരം ഹാജർ ഹാളർ حاضر ഉപവിഷ്ടനാകുക മഹസർ മഹളർ محضر കാപ്പിരി കാഫിർ كافر‎ അപരിഷ്കൃതൻ ജാമ്യം സാമിൻ ഉറപ്പ് സായിപ്പ് സാഹിബ് صاحب‎ യജമാനൻ, നല്ല മനുഷ്യൻ ഹിമാർ
(ആക്ഷേപ പദം. മാപ്പിള മലയാളം) ഹിമാർ حمار കഴുത തർജുമ തർജമ ഭാഷാന്തരം ചെയ്യുക ഹൽവ ഹൽവ حلاوة മധുര പലഹാരം പത്തിരി ഫത്തീർ അപ്പം, പലഹാര വസ്തു ചക്കാത്ത് സക്കാത്ത് زكوة.
സൗജന്യം, ദാനം മാപ്പ് മആഫ് പൊറുക്കുക മാലാഖ മലക്ക് മാലാഖ വസൂൽ വസല രസീത്, വൗച്ചർ ബേജാറ് ബജറ അത്ഭുത/നൈരാശ്യ സൂചകം കാലി (തീർന്ന) ഖാൽ ഒഴിഞ്ഞ, കാലിയായ ബാക്കി ബാഖി باقي ബാക്കി വക്കീൽ/വക്കാലത്ത് വക്കീൽ وكيل അഭിഭാഷകൻ/ഭാരവാഹി
/ചുമതലക്കാരൻ പിഞ്ഞാണി ഫൻജാൻ കപ്പ്/ പാത്രം പറങ്കി ഫിറാൻജി വെള്ളക്കാർ/പോർത്തുഗീസുകാർ സലാം സലാം സലാം ഹമുക്ക് ഹമുക്ക് മണ്ടൻ അസ്സൽ അസ്സ്വൽ أصل യഥാർത്ഥം നക്കൽ നക്കൽ മാതൃക, ഉദാഹരണം കരാർ ഖറാർ قرار നിശ്ചയിക്കുക, ഉറപ്പിക്കുക റഫറൻസുകൾ ↑ ശബ്ദ് താരാവലി ഏഴാം പതിപ്പ് ↑ Elias' Modern Dictionary Arabic-English fifth edition ↑ {{ cite book }} : Cite has empty unknown parameter: | coauthors= ( help ) ഇതും കൂടി കാണുക മലയാളത്തിലെ പോർച്ചുഗീസ് പദങ്ങൾ മലയാളത്തിലെ ഇംഗ്ലീഷ് ശൈലീപ്രയോഗങ്ങൾ മലയാളത്തിലെ ഭക്ഷണവസ്തുക്കളുടെ പദോല്പത്തി
ഉർദു ഇംഗ്ലീഷ് വിലാസം https://ml.wikipedia.org/wiki/Urdu ഒരു ഔദ്യോഗിക ഇന്ത്യൻ ഭാഷയും ഇന്ത്യ പാകിസ്താനിലെ ദേശീയഭാഷയുമാണ്‌ ഉർദു .
ദില്ലിയിലെ സുൽത്താൻ വംശത്തിന്റെ കാലത്ത്‌ അപഭ്രംശ ഭാഷകളിൽ നിന്നും രൂപാന്തരപ്പെട്ടതും മുഗളരുടെ കാലത്ത്‌ പേർഷ്യൻ , അറബി , തുർക്കിഷ് എന്നീ ഭാഷകളുടെ സ്വാധീനത്താൽ വികാസം പ്രാപിച്ചതുമായ ഭാഷയാണ്‌ ഉർദു.
ഹിന്ദിയുമായി വളരെയേറെ സാമ്യമുണ്ടെങ്കിലും അറബി ലിപിയുമായി സാമ്യമുള്ള ലിപി ഉപയോഗിക്കുന്ന ഉറുദുവിൽ പേർഷ്യൻ, അറബി എന്നിവയുടെ സ്വാധീനം വളരെ പ്രകടമായി കാണപ്പെടുന്നു.
ഭാരതത്തിൽ ഏകദേശം 4.8 കോടി ആളുകൾ മാതൃഭാഷയായി ഈ ഭാഷ സംസാരിക്കുന്നുണ്ട്‌ - ആന്ധ്രാപ്രദേശ്‌ , ബീഹാർ , ദില്ലി , ജമ്മു-കശ്മീർ , മധ്യപ്രദേശ് , ഉത്തർപ്രദേശ് , കർണാടക , മഹാരാഷ്ട്ര , ഝാർഖണ്ഡ് , പശ്ചിമ ബംഗാൾ എന്നീ സംസ്ഥാനങ്ങളിലാണ്‌ കൂടുതലായും ഉർദു സംസാരിച്ചുവരുന്നത്‌.
പാകിസ്താനിൽ ഉർദു പ്രധാനഭാഷയായി സംസാരിക്കുന്നവരുടെ എണ്ണം ഒരു കോടിയോളമാണ്‌.
ഉർദു കവിയായ ഡോ. മുഹമ്മദ് അല്ലാമാ ഇഖ്ബാലിന്റെ ജന്മദിനമായ നവംബർ 9 ലോക ഉർദു ദിനമായി ആചരിച്ചുവരുന്നു.
ഇന്ത്യയുടെ വിഭജനത്തിനു മുമ്പ് ഇന്നത്തെ ഉർദുവും ഹിന്ദിയും, ഹിന്ദുസ്താനി എന്നോ ഉർദു എന്നോ ആയിരുന്നു അറിയപ്പെട്ടിരുന്നത്.
അതുകൊണ്ട് അക്കാലത്തിനു മുമ്പുള്ള ഉർദുവിന്റെയും ഹിന്ദുസ്താനിയുടെയും ചരിത്രം ഒന്നുതന്നെയാണ്.
ദില്ലിയാണ് ഉർദുവിന്റെ ജന്മസ്ഥലമായി കണക്കാക്കുന്നത്.
ദില്ലിയിൽ ജീവിക്കാത്ത ആരെയും ഉർദുവിന്റെ യഥാർത്ഥവിദ്വാനായി കണക്കാക്കാനാവില്ലെന്നും പുരാനി ദില്ലിയിൽ ജമാ മസ്ജിദിന്റെ പടവുകളാണ് ഈ ഭാഷയുടെ ഏറ്റവും മികച്ച പഠനകേന്ദ്രമെന്നുമാണ് മൗലവി അബ്ദുൾ ഹഖ് പരാമർശിച്ചിരിക്കുന്നത്.
ദില്ലിയിലെ മുഗൾ ഭരണകാലത്ത് നിരവധി ഉർദു സാഹിത്യകാരന്മാരും സൃഷ്ടികളും  ഉടലെടുത്തു.
ഉർദുവിന്റെ സ്ത്രീകൾ മാത്രം ഉപയോഗിച്ചിരുന്ന ഒരു ഭാഷാഭേദവും ദില്ലിയിൽ പ്രചരിച്ചിരുന്നു.
സമൂഹത്തിലെ എല്ലാ തട്ടുകളിലുള്ള സ്ത്രീകളുടെയിടയിലും ഈ വകഭേദത്തിന് പ്രചാരമുണ്ടായിരുന്നു.
അറബിക്‌ ലിപിയിൽനിന്നും ഉരുത്തിരിഞ്ഞ പേർഷ്യൻ ലിപി(നസ്താലീക് രീതി) ഉപയോഗിച്ച് വലത്തുനിന്ന്‌ ഇടത്തോട്ടാണ്‌ ഉർദു എഴുതുന്നത്.
അക്ഷരം പേര്‌ ഉച്ചാരണം (Phonemic representation in IPA) ا alif അലിഫ് അ ആ /ɪ/,/ʊ/,/ɘ/,/ɑ/ depending on diacritical marks ب be ബെ ബ /b/ پ pe പെ പ /p/ ت te തെ ത /t̪/ ٹ ṭe ടെ ട /ʈ/ ث se സെ സ /s/ ج jīm ജീം ജ /dʒ/ چ ce ചെ ച /tʃ/ ح baṛī he ഹേ ഹ /h/ خ khe ഖെ ഖ /x/ د dāl ദാൽ ദ dental /d̪/ ڈ ḍāl ഡാൽ ഡ retroflex /ɖ/ ذ zāl സാൽ സ (ज़) /z/ ر re രെ ര dental /rʃ/ ڑ ṛe ഡെ ഡ retroflex /ɽ/ ز ze സെ സ /z/ ژ zhe സെ സ /ʒ/ س sīn സീൻ സ /s/ ش shīn ശീൻ ശ /ʃ/ ص su'ād സ്വാദ് സ /s/ ض zu'ād സ്വാദ് ज़्वाद സ ज़ /z/ ط to'e തൊ ത /t/ dental ظ zo'e സൊ ज़ो സ ज़ /z/ ع ‘ain അയെൻ അ /ɑ/ after a consonant; otherwise /ʔ/ , /ə/ , or silent.
غ ghain ഗയെൻ ഗ /ɣ/ ف fe ഫെ ഫ /f/ ق qāf ക്വാഫ് ക്വ /q/ ک kāf കാഫ് ക /k/ گ gāf ഗാഫ് ഗ /g/ ل lām ലാം ല /l/ م mīm മീം മ /m/ ن nūn നൂൻ ന /n/ or a nasal vowel و vā'o വാഓ വ,ഉ, ഊ,ഒ,ഔ /v/, /u/, /ʊ/, /o/, /ow/ ہ, ﮩ, ﮨ choṭī he ചെറിയ ഹെ ഹ,ആ /ɑ/ at the end of a word, otherwise /h/ or silent ھ do cashmī he indicates that the preceding consonant is aspirated ( /pʰ/, /t̪ʰ/, /ʈʰ/, /tʃʰ/, /kʰ/ ) or murmured ( /bʱ/, /d̪ʱ/, /ɖʱ/, /dʒʱ/, /gʱ/ ).
ء hamzah ഹംസ അ /ʔ/ or silent ی choṭī ye ചെറിയ എ യ,ഇ,എ,ഏ /j/, /i/, /e/, /ɛ/ ے baṛī ye വലിയ എ ഏ /eː/
സംസാരം ഇംഗ്ലീഷ് ഉർദു ലിപ്യന്തരണം കുറിപ്പ് Hello السلام علیکم assalāmu ‘alaikum അസ്സലാമു അലൈകും lit.
"Peace be upon you."
(from Arabic) Hello و علیکم السلام vālikum assalām വ അലൈകുമുസ്സലാം lit.
"And upon you, peace."
Response to assalāmu ‘alaikum (from Arabic) Hello (آداب (عرض ہے ādāb (arz hai) ആദാബ് (അർസ് ഹൈ) lit.
"Regards (are expressed)", a very formal secular greeting Good Bye خدا حافظ khudā hāfiz ഖുദാ ഹാഫിസ് lit.
"May God be your Guardian" .
Standard and commonly used by Muslims and non-Muslims, or al vida formally spoken all over yes ہاں hā n ഹാങ് casual yes جی jī ജീ formal yes جی ہاں jī hā n ജീ ഹാങ് confident formal no نا nā നാ casual no نہیں، جی نہیں nahī n , jī nahī n നഹീ, ജീ നഹീ formal;jī nahī n is considered more formal please مہربانی meharbānī മെഹർബാനി thank you شکریہ shukrīā ശുക്രിയ Please come in تشریف لائیے tashrīf laīe തശ്രീഫ് ലായിയേ lit.
"Bring your honour" Please have a seat تشریف رکھیئے tashrīf rakhīe തശ്രീഫ്  രഖിയേ lit.
"Place your honour" I am happy to meet you آپ سے مل کر خوشی ہوئی āp se mil kar khushī hūye ആപ് സേ മിൽകർ ഖുശി ഹുയീ lit.
"Having met you happiness happened" Do you speak English?
کیا اپ انگریزی بولتے ہیں؟
kya āp angrezī bolte hai n ?
ആപ് അംഗ്രേസി ബോൽതേ ഹൈ lit.
I do not speak Urdu.
میں اردو نہیں بولتا/بولتی mai n urdū nahī n boltā/boltī മൈ ഉർദു നഹി ബോൽതാ/ബോൽതി boltā is masculine, boltī is feminine My name is Raju میرا نام راجو ہے merā nām rāju hai മേരാ നാം രാജു ഹൈ Which way to Lahore ?
لاھور کس طرف ہے؟
lāhaur kis taraf hai?
ലാഹോർ കിസ് തരഫ് ഹൈ?
Where is Lucknow ?
لکھنؤ کہاں ہے؟
lakhnau kahā n hai ലഖ്നൗ കഹാങ് ഹൈ?
Urdu is a good language.
اردو اچھی زبان ہے urdū achchhī zabān hai ഉർദു അച്ഛീ സബാൻ ഹൈ അവലംബം ↑ ↑ http://www.ethnologue.com/show_language.asp?code=urd 1 2 {{ cite book }} : Check date values in: | accessdate= ( help ) ഗൂഗിൾ ബുക്സ് കണ്ണി പുറത്തേക്കുള്ള കണ്ണികൾ
Urdu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഉണ്ണുനീലിസന്ദേശം ഇംഗ്ലീഷ് വിലാസം https://ml.wikipedia.org/wiki/Unnuneeli_Sandesam
മണിപ്രവാളകൃതികളിൽ മുഖ്യമായ ഒരു കാവ്യമാണ് ഉണ്ണുനീലിസന്ദേശം .
ലീലാതിലകത്തിനു മുമ്പെ എഴുതപ്പെട്ടതാണ് ഈ കാവ്യം.
മണിപ്രവാളകൃതികളിൽ പഴക്കം കൊണ്ടും കവിത്വം കൊണ്ടും മികച്ചതാണ് ഈ കൃതി.
ഒരു സന്ദേശകാവ്യമാണ് ഇത്.
ഇത് ഒരു അജ്ഞാത കർത്തൃകം കൂടിയാണ് ഇതിവൃത്തം
വടക്കുംകൂർ രാജ്യത്തിന്റെ തലസ്ഥാനമായ ‘ വടമതിര ’ അഥവാ കടുത്തുരുത്തി എന്ന ദേശത്ത് വസിച്ചിരുന്ന ഉണ്ണുനീലി എന്ന യുവതിക്ക് അവളുടെ പ്രിയതമൻ തിരുവനന്തപുരത്ത് നിന്ന് ഒരു സന്ദേശമയയ്ക്കുന്നതാണ് ഇതിലെ ഇതിവൃത്തം.
ഉണ്ണുനീലിയുടെ വീടായ മുണ്ടയ്ക്കൽഭവനത്തിൽ ഒരു രാത്രി പ്രസ്തുത കൃതിയിലെ നായികാനായകന്മാർ കിടന്നുറങ്ങുന്നു, അതായത് ഉണ്ണുനീലിയും പ്രിയതമനും, ആ സമയത്ത് നായകനിൽ കാമാസക്തയായ ഒരു യക്ഷി നായികയറിയാതെ നായകനെ എടുത്തുപൊക്കി ആകാശമാർഗ്ഗം തെക്കോട്ട് പറന്നു.
ഏകദേശം തിരുവനന്തപുരത്തായപ്പോൾ നായകൻ ഉറക്കമുണർന്നു, യക്ഷിയെ കണ്ട അയാൾ നരസിംഹമന്ത്രം ജപിക്കുകയും അതിൽ ഭയന്ന യക്ഷി നായകനെ വിട്ട് ഓടിപ്പോവുകയും ചെയ്തു.
നായകൻ ശ്രീപദ്മനാഭ സ്വാമി ക്ഷേത്രത്തിനു സമീപമാണ് ചെന്നു വീഴുന്നത്.
ഈ സമയം അതുവഴി യാദൃച്ഛികമായി വന്ന തൃപ്പാപ്പൂർമൂപ്പ് ആദിത്യവർമ്മയെ നായകൻ കണ്ടുമുട്ടുന്നു.
തന്റെ വിഷമാവസ്ഥയെ നാ‍യകൻ രാജാവിനെ വിവരിച്ചു കേൾപ്പിക്കുകയും അദ്ദേഹം വഴി നായികയ്ക്കു സന്ദേശം കൊടുത്തയക്കാൻ തീരുമാനിക്കുകയും ചെയ്യുന്നു.
തിരുവനന്തപുരത്തു നിന്നും വടമതിരവരെയാത്ര ചെയ്യാനുള്ള നിർദ്ദേശങ്ങളാണ് പിന്നീടുള്ള കാവ്യഭാഗത്തിൽ.
ഈ കാവ്യസൃഷ്ടിയുടെ നിർമ്മാണകാലം, കവി , നായകൻ തുടങ്ങിയവയെപ്പറ്റി ഇതുവരെ തീdഉണ്ണുനീലിസന്ദേശത്തിന്റെ കാലം ക്രി.
പി. പതിനാലാം ശതകത്തിന്റെ മൂന്നാം പാദമാണ് എന്നുള്ള നിഗമനത്തോട് യോജിക്കുന്ന അഭിപ്രായമാണ് പ്രകടിപിച്ചിട്ടുള്ളത്.
ഇതിന്റെ കാലം കൊല്ലവർഷം 525-നും 540-നും ( ക്രി. 1350 നും 136
0 നും ) ഇടക്കാകാം എന്നു സാഹിത്യഗവേഷകനായ ഇളംകുളം കുഞ്ഞൻപിള്ള അഭിപ്രായപ്പെട്ടിട്ടുണ്ട്.
കവിയും നായകനും
ഉണ്ണുനീലി സന്ദേശത്തിന്റെ കർത്താവ് , നായകൻ എന്നിവരെ സംബന്ധിച്ചുള്ള കാര്യങ്ങൾ വളരെ അവ്യക്തമാണ്.
പ്രസ്തുത കൃതിയിൽ നിന്നു ലഭിക്കുന്ന അടയാളങ്ങളും ,അഭിപ്രായങ്ങളും ആസ്പദമാക്കി വ്യത്യസ്തങ്ങളായ അഭിപ്രായങ്ങളാണ് പലരും പറഞ്ഞിട്ടുള്ളത്.
കവിയും നായകനും ഒരു ചാക്യാർ
കവിയും നായകനും ഒരു ചാക്യാരാണെന്നുള്ളതാണു് ഒരു പക്ഷത്തിന്റെ അഭിപ്രായം .
തോഴിയുടെ ഭർത്താവ്
ഉണ്ണുനീലിയുടെ തോഴിയായ ചെറിയതിന്റെ ഭർത്താവാണ് കാവ്യം രചിച്ചതെന്നാണ് മറ്റൊരഭിപ്രായം.
സാഹിത്യപഞ്ചാനനൻ ശ്രീ പി.കെ. നാരായണപിള്ളയാണ് ഈ പക്ഷക്കാരിൽ പ്രമുഖൻ.
കവിയും നായകനും ഒരാൾ
കവിയും നായകനും ഒരാൾ തന്നെയെന്നുള്ളതാണ് മറ്റൊരു അഭിപ്രായം .
മഹാകവി ഉള്ളൂർ ഈ പക്ഷത്താണു്.
നായകന്റെയും നായികയുടെയും ദാമ്പത്യജീവിതത്തിലെ ചില രഹസ്യങ്ങൾ ഉണ്ണുനീലിസന്ദേശത്തിലെ ചില ശ്ലോകങ്ങളിൽ പറയുന്നുണ്ട്.
ഇതൊക്കെയാണ് കവിയും നായകനും ഒന്നാണെന്നുള്ള തന്റെ അഭിപ്രായത്തിന്റെ കാരണങ്ങളായി മഹാകവി ചൂണ്ടിക്കാട്ടുന്നത്.
ഇതേ അഭിപ്രായം തന്നെയാണ് ശ്രീ ശൂരനാട്ടു കുഞ്ഞൻപിള്ളക്കും ഉള്ളത്.
കവിയും നായകനും ഒന്നാണെന്നും തന്റെ പ്രിയതമയുടെ കീർത്തി നിലനിർത്താൻ വേണ്ടി കാവ്യം രചിച്ചതാണെന്നും അദ്ദേഹം അഭിപ്രായപ്പെടുന്നു.
കവിയും ആദിത്യവർമ്മനും തമ്മിൽ വളരെ ഗാഢമായ സ്നേഹബന്ധം ഉണ്ടായിരുന്നതായും അദ്ദേഹം അഭിപ്രായപ്പെടുന്നു, ഇതാവാം കവിയെ സഹായിക്കാൻ ആദിത്യവർമ്മൻ തുനിഞ്ഞത്.
കവി ഒരു കേരളബ്രാഹ്മണൻ
കവിയും നായകനും ഒന്നാണോ എന്ന തർക്കത്തിനു പുറമെ കവി അല്ലെങ്കിൽ നായകൻ ആരായിരിക്കാം എന്ന ഒരു സംശയവും വ്യക്തമാകാതെ അവശേഷിക്കുന്നു.
കവി ഒരു കേരളബ്രാഹ്മണനാണെന്നുള്ളതാണ് ഒരു മതം.
ആരാണെങ്കിലും ഒരു കാലഘട്ടത്തിന്റെ പശ്ചാത്തലം വളരെ നന്നായി കവി അവതരിപ്പിച്ചിട്ടുണ്ട്.
ജനങ്ങളുടെ ജീവിതരീതി, ദേവദാസി സമ്പ്രദായം, പ്രധാന പട്ടണങ്ങൾ, വാണിജ്യകേന്ദ്രങ്ങൾ, ക്ഷേത്രങ്ങൾ തുടങ്ങിയ കാര്യങ്ങൾ കവി വളരെ വ്യക്തമായി അവതരിപ്പിച്ചിട്ടുണ്ട്.
ഭൂമിശാസ്ത്രപരമായ വസ്തുതകൾ സന്ദേശവാഹകൻ സഞ്ചരിക്കുന്ന സ്ഥലങ്ങളിലൂടെയാണ് വിശദീകരിക്കപ്പെടുന്നത് .
തിരുവനന്തപുരം, വർക്കല,പരവൂർ, കൊല്ലം,കായംകുളം,കണ്ടിയൂർ, ചെന്നിത്തല,തിരുവല്ല, തൃക്കൊടിത്താനം,മണികണ്ഠപുരം,ഏറ്റുമാനൂർ എന്നീ സ്ഥലങ്ങൾ നാട്ടുപാതയായി അനുമാനിത്തിക്കാൻ തക്കതായ വിശദീകരണങ്ങൾ ഉണ്ട് .
ഓരോ സ്ഥലത്തെയും പ്രധാന കാഴ്ചകൾ , നാടുവാഴികളുടെ കൊട്ടാരങ്ങൾ , പ്രഖ്യാപിത ദേവാലയങ്ങൾ , ജനങ്ങളുടെ ആചാരവിശേഷങ്ങൾ , പ്രസിദ്ധമായ അങ്ങാടികൾ , തുടങ്ങിയവും വർണ്ണയിൽ ഉൾപ്പെടുന്നു
മുഹമ്മദിബ്‌നു ഇദ്‌രീസിശ്ശാഫിഈ ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
ഇംഗ്ലീഷ് വിലാസം https://ml.wikipedia.org/wiki/Imam_Shafi
പ്രമുഖ ഇസ്‌ലാമിക പണ്ഡിതനും ദൈവശാസ്ത്രജ്ഞനുമായിരുന്നു മുഹമ്മദിബ്‌നു ഇദ്‌രീസിശ്ശാഫിഈ ( അറബി : أَبُو عَبْدِ ٱللهِ مُحَمَّدُ بْنُ إِدْرِيسَ ٱلشَّافِعِيُّ ‎ , 767-19 ജനുവരി 820 CE).
ഇസ്‌ലാമിക നിയമസംഹിതയുടെ അടിസ്ഥാനങ്ങൾ (ഉസൂൽ അൽ ഫിഖ്‌ഹ്) ക്രമീകരിക്കുന്നതിന് തുടക്കമിട്ടത് അദ്ദേഹമാണ്.
ശാഫിഈ മദ്‌ഹബിന്റെ ഗുരുവായിരുന്ന അദ്ദേഹം, അൽ ശാഫിഈ, ഇമാം ശാഫിഈ, ശൈഖുൽ ഇസ്‌ലാം എന്നീ പേരുകളിൽ അറിയപ്പെട്ടു.
പലസ്തീനിലെ ഗസ്സയിൽ ജുന്ദ് ഫിലസ്തീൻ മേഖലയിൽ ജനിച്ച അൽ ശാഫിഈ, ഇമാം മാലിക് ഇബ്നു അനസിന്റെ വിദ്യാർത്ഥികളിൽ ഏറ്റവും പ്രമുഖനായിരുന്നു അദ്ദേഹം.
നജ്റാന്റെ ഗവർണറായും സേവനമനുഷ്ഠിച്ചു.
ഹിജാസ് , യെമൻ , ഈജിപ്ത് , ഇറാഖിലെ ബാഗ്ദാദ് , മക്ക , മദീന എന്നിവിടങ്ങളിൽ താമസിച്ചു.
അൽ ശാഫിഈയുടെ ജീവചരിത്രം ആദ്യമായി രചിക്കുന്നത് ദാവൂദ് അൽ ളാഹിരി ആണെന്ന് കരുതപ്പെടുന്നു.
എന്നാൽ ആ പുസ്തകം ലഭ്യമല്ല .
ഇബ്‌നു അബീഹാതിം അൽ റാസിയുടെതാണ് നിലവിലുള്ളതിൽ ഏറ്റവും പഴയ ജീവചരിത്രം.
എന്നാൽ ഇത് അൽ ശാഫിഈയുടെ ജീവിതത്തിലെ ഏതാനും സംഭവകഥകളുടെ സമാഹാരമാണിത്.
അവ തന്നെ പലതും അതിശയോക്തി കലർന്നതുമായിരുന്നു.
സകരിയ്യ ബിൻ   യഹ്‌യ തയ്യാറാക്കിയ അൽ ശാഫിഈയുടെ ജീവചരിത്രം പിന്നീട് പുന:പ്രസിദ്ധീകരിക്കപ്പെടുകയുണ്ടായി.
ഇതിനിടെ തന്നെ അൽ ശാഫിഈയുടെ ജീവിതകഥകളിൽ ഐതിഹ്യസമാനമായ ഉപകഥകൾ രൂപപ്പെട്ടിരുന്നു .
ഹിജ്റ 150-ൽ (സി.ഇ. 767) ഗാസയിലെ അസ്ഖലാൻ പട്ടണത്തിലാണ് അൽ ശാഫിഈ ജനിച്ചത്.
ഖുറൈശി ഗോത്രത്തിലെ മുത്തലിബ് കുടുംബത്തിലായിരുന്നു അദ്ദേഹത്തിന്റെ ജനനം.
സാമൂഹികമായി ഉയർന്ന കുടുംബത്തിലായിരുന്നെങ്കിലും അവരുടെ സാമ്പത്തികനില ഭദ്രമായിരുന്നില്ല.
പിതാവിന്റെ മരണത്തോടെ മാതാവിനൊപ്പം മക്കയിലേക്ക് പോകുമ്പോൾ രണ്ട് വയസ്സായിരുന്നു അദ്ദേഹത്തിന്.
യെമനി പാരമ്പര്യമുള്ള മാതാവിന്റെ കുടുംബാംഗങ്ങൾ മക്കയിലുണ്ടായിരുന്നതിനാലാണ് മാതാവ് അങ്ങനെ ചെയ്തതെന്ന് കരുതപ്പെടുന്നു.
മക്കയിലെ അദ്ദേഹത്തിന്റെ ആദ്യകാലജീവിതത്തെ കുറിച്ച് വളരെ കുറച്ച് വിവരങ്ങൾ മാത്രമേ ലഭ്യമായിട്ടുള്ളൂ.
ദരിദ്രമായ സാഹചര്യത്തിലെ കുട്ടിക്കാലത്തും പഠനത്തിൽ അദ്ദേഹം മികവ് പുലർത്തി.
മക്കയിലെ കുറച്ചുകാലത്തെ പഠനത്തിനുശേഷം മദീനയിലേക്കു പോയ അദ്ദേഹം മാലികിബ്നു അനസ് ഉൾപ്പെടെയുള്ളവരുടെ കീഴിൽ മതപഠനം നടത്തി.
മുഹമ്മദിബ്‌നുൽ ഹസൻ അശ്ശയ്ബാനി ആയിരുന്നു ശാഫി‌ഈയുടെ ബഗ്‌ദാദിലെ പ്രധാന ഗുരു.
ഹാറൂൻ അൽ റഷീദ് ഖലീഫയായിരുന്ന കാലത്ത് യമനിലെ നജ്‌റാനിൽ ന്യായാധിപനായി നിയമിക്കപ്പെട്ടു.
കർമ്മശാസ്ത്രത്തെക്കുറിച്ചുള്ള രിസാല ആണ്‌ പ്രധാന ഗ്രന്ഥം.
മുസ്‌നദ് അശ്ശാഫി‌ഈ എന്ന ഹദീസ് സമാഹാരവും അദ്ദേഹത്തിന്റേതായുണ്ട്.
അൽ ഉമ്മ് എന്ന പേരിൽ വിശാലമായ ഒരു കർമശാസ്ത്ര ഗ്രന്ഥവും ഉണ്ട്.
വ്യക്തി ജീവിതത്തിൽ രാത്രി സമയത്തെ അദ്ദേഹം മൂന്നായി വിഭജിക്കുമായിരുന്നു.
എഴുത്ത്,പ്രാർത്ഥന , ഉറക്കം എന്നിവക്കായിരുന്നു അത്.
കഷ്ടത നിറഞ്ഞ കുടുംബ പശ്ചാത്തലത്തിലും പഠനത്തിലാണ് ശാഫിഇ കൂടുതലും ശ്രദ്ധചെലുത്തിയത്.
ദാരിദ്ര്യം കടുത്തതായിരുന്നതിനാൽ പഠനാവശ്യാർഥം ഒരു പേപ്പർ വാങ്ങാൻ പോലും അന്ന് മാതാവിൻറെ കയ്യിൽ പണമുണ്ടായിരുന്നില്ല.
അതുകൊണ്ട് തന്നെ പാഠങ്ങളെല്ലാം മൃഗങ്ങളുടെ എല്ലുകളിലാണ് എഴുതിവെച്ചിരുന്നത്.
മക്കയിലെ അക്കാലത്തെ മുഫ്തിയായിരുന്ന മുസ്ലിം ഇബിൻ ഖാലിദ് അസ്സ‍ഞ്ചി ആയിരുന്നു ആദ്യത്തെ അധ്യാപകൻ.
ഏഴ് വയസ്സായപ്പോഴേക്കും ഇമാം ശാഫിഇ ഖുർആൻ പൂർണ്ണമായും മനഃപാഠമാക്കിയിരുന്നു.
പത്താം വയസ്സായപ്പോഴേക്കും ഇമാം മാലിക്കിന്റെ മുഅത്ത ഹൃദിസ്ഥമാക്കി.
ഈ സമയമായപ്പോഴേക്കും മറ്റുള്ളവരെ പഠിപ്പിക്കാൻ വരെ തൻറെ അധ്യാപകൻ ശാഫിഇയെ ചുമതലപ്പെടുത്താന‍് തക്ക വിധ ശേഷി നന്നേ ചെറുപ്പത്തിലെ നേടി.
പതിനഞ്ചാം വയസ്സായപ്പോഴേക്കും ഫത് വ നൽകാൻ തക്കവിധത്തിൽ അദ്ദേഹം വളർന്നു.
ഇമാം മാലിക്കി കീഴിലെ ശിഷ്യത്വം
നിയമപരമായ കാര്യങ്ങൾ പഠിക്കാൻ ആഗ്രഹിച്ച ശാഫിഇ പിന്നീട് മദീനയിലേക്ക് പഠനാവശ്യത്തിന് പോയി.
അവിടെ ഇമാം മാലിക്കിയുടെ കീഴിലായി വിദ്യാഭ്യാസം നേടി.13ാം വയസ്സിലാണെന്നും അതല്ല 20 ആം വയസ്സിലാണെന്നും അഭിപ്രായമുണ്ട്.
കുറെക്കാലം അവിടെ വിദ്യാഭ്യാസം നേടിയ അദ്ദേഹത്തിൻറെ ഓർമ്മ ശക്തിയിലും ബുദ്ധിയിലും അറിവിലും അധ്യാപകനായ മാലിക്കിക്ക് വളരെയധികം മതിപ്പുണ്ടായിരുന്നു.
ഹിജ്റ 179ൽ ഇമാം മാലിക്കി മരണപ്പെടും മുമ്പെ വലിയ നിയമ പണ്ഡിതനെന്ന നിലയിൽ ശാഫിഇ അറിയപ്പെട്ടിരുന്നു.
അതെസമയം ചില കാര്യങ്ങളിൽ ഇമാം മാലിക്കിയുടെ അഭിപ്രായമായിരുന്നില്ല ഇമാം ശാഫിഇക്കുണ്ടായിരുന്നത്.
എന്നാൽ എല്ലായിപ്പോഴും അദ്ദേഹം തൻറെ അധ്യാപകനെ വളരെയധികം ബഹുമാനിക്കുകയും ചെയ്തിരുന്നു.
യമനിലെ ഫിത്ത്ന
30ആം വയസ്സിൽ യമനിലെ നജ്റാനിലെ അബ്ബാസിയ്യ ഖലീഫ ഗവർണ്ണറായി അദ്ദേഹത്തെ നിയമിച്ചിരുന്നു.
നല്ലൊരു ഭരണാധികരിയായിരുന്ന അദ്ദേഹത്തിന് അവിടെ ധാരാളം അസൂയാലുക്കളിൽ നിന്ന് ദുരിതം നേരിടേണ്ടിവന്നു.803ൽ അദ്ദേഹം അലവിയ്യാക്കളെ കലാപത്തിന് സഹായിച്ചു എന്നാരോപിച്ച് ചങ്ങലയിൽ ബന്ധിച്ച് അബ്ബാസിയ്യ ഖലീഫയായിരുന്ന ഹാറൂൺ റശീദിൻ്റെ സിറിയയിലെ റഖയിലേക്ക് നടത്തികൊണ്ടുപോയി.
ഗൂഢാലോചന നടത്തിയെന്ന് ആരോപിക്കപ്പെട്ട് കൂടെ കൊണ്ടുവന്ന ചിലരെ വധശിക്ഷക്ക് വിധേയമാക്കി.
ശാഫിയെ ചുമതലയിൽ നിന്ന് നീക്കി.
വേറെയും വാദങ്ങൾ ഇക്കാര്യത്തിലുണ്ട്.
ഹിജ്റ 204 - ൽ മിസ്വ്റിൽ വെച്ച് ഇമാം ശാഫിഈ   മരണപ്പെട്ടു .
അദ്ദേഹത്തിന് അന്ന് 54 വയസ്സ് പ്രായമായിരുന്നു .
റബീഅ്  പറയുന്നു : വെള്ളിയാഴ്ച 9 രാവിൽ മഗ്രിബിനു ശേഷമാണ് ഇമാം മരണപ്പെട്ടത് .
അപ്പോൾ ഞാൻ സമീപമുണ്ടായിരുന്നു .
ഹിജ്റ 204 റജബ് അവസാന ദിവസം വെള്ളിയാഴ്ച അസ്വറിന് ശേഷം അദ്ദേഹത്തെ ഖബറടക്കി.
അദ്ദേഹത്തിന്റെ ഖബ്ർ മിസ്റിലാണ് .
ഇമാം അർഹിക്കുന്ന ആദരവുകൾ അദ്ദേഹത്തിന്റെ ഖബ്റിനു മുകളിൽ കാണാം.
ഇമാം ശാഫിഈ യുടെ ഖബറിനുമീതെയുള്ള മഖാം സുപ്രസിദ്ധമാണ്.
പിൽക്കാലത്ത് പലപ്പോഴും ആ മഖാം പുനർ നിർമ്മാണം നടത്തിയിട്ടുണ്ട് .
ആ മഖാം ധാരാളമാളുകൾ സന്ദർശിച്ചു   പുണ്യം നേടുന്നു .
ഇമാമിന്റെ ഭൗതിക ശരീരം ഈജിപ്തിൽ നിന്ന് ബഗ്ദാദിലേക്ക് മാറ്റി മറവു ചെയ്യാൻ മുമ്പ് ശ്രമം നടന്നപ്പോൾ ചില അഭൗതികമായ കാരണത്താൽ വിഫലമാവുകയാണ് ചെയ്തതെന്ന് ഇബനു ഹജർ പ്രസ്താവിച്ചിട്ടുണ്ട് .
പുറം കണ്ണികൾ The Biography of Imam ash-Shafi'i The Life of Imam al-Shafi'i at Lost Islamic History Short Biography of Imam Shafi'i Archived 2019-01-13 at the Wayback Machine Concise Summary of Imam Shafi'i Diagram of teachers and students of Imam Shafi'i The Mausoleum of Imam al-Shafi'i Archived 2013-12-15 at the Wayback Machine